Os elefants son os animals terrestres mas grans que existen en l'actualidat, encara que en o pasau existioron dinosaurios y mesmo atros mamifers que los superaban en peso y mida. O periodo de chestación d'os elefants ye de 22 meses, o mas luengo de totz os animals terrestres. Ye habitual que as crias d'elefant pesen bells 120 kilogramos en naixer. Gosan vivir entre cinquanta y setanta anyos, pero l'animal mas viello conoixiu vivió 82 anyos. O elefant mas gran nunca no conoixiu morió d'un tiro en Angola en 1956. Yera un masclo que pesaba bellas 12 toneladas, con una altaria en a esquena de 4,2 metros, un metro mas gran que o elefant africán meyano. Os elefants mas chicotz, que teneban a mida aproximada d'un vetiello u un tocín gran, fuoron una especie prehistorica que vivió en a isla de Creta mientres a epoca d'o Pleistoceno.